**SPP OSK – prednáška 04.12.2017, PF TU, akad. rok 2017/2018**

**Autor textu: JUDr. Michal Aláč, PhD.**

**Téma: „Správne súdnictvo“ II. časť**

**VŠEOBECNÁ SPRÁVNA ŽALOBA**

**§ 177 - 193 SSP**

Správnou žalobou sa žalobca môže domáhať ochrany svojich **subjektívnych práv** proti rozhodnutiu orgánu verejnej správy alebo opatreniu orgánu verejnej správy. Ochrany iných ako subjektívnych práv sa môže domáhať len prokurátor alebo subjekt výslovne na to oprávnený zákonom.

**Žalobná legitimácia**

1. **žalobca** - fyzická osoba alebo právnická osoba, ktorá o sebe tvrdí, že ako účastník administratívneho konania bola rozhodnutím orgánu verejnej správy alebo opatrením orgánu verejnej správy ukrátená na svojich právach alebo právom chránených záujmoch – definícia podľa § 178 ods. 1 SSP. Definícia účastníka administratívneho konania je ustanovená v **§ 14 ods.1 Správneho poriadku**.
2. **Prokurátor** - môže podať správnu žalobu proti rozhodnutiu orgánu verejnej správy alebo opatreniu orgánu verejnej správy, ak orgán verejnej správy nevyhovel jeho protestu a nezrušil ním napadnuté rozhodnutie alebo opatrenie.
3. **Zainteresovaná verejnosť** - oprávnená podať správnu žalobu proti rozhodnutiu orgánu verejnej správy alebo opatreniu orgánu verejnej správy, ak tvrdí, že tým bol porušený verejný záujem v oblasti životného prostredia.
4. **Opomenutý účastník (§ 14 ods. 1 Správneho poriadku)** – (§ 179 SSP) - správny súd overí správnosť tohto tvrdenia a skutočnosť, či od vydania napadnutého rozhodnutia alebo opatrenia **neuplynuli viac ako tri roky**, a ak sú tieto podmienky splnené, uznesením rozhodne, že orgán verejnej správy je povinný doručiť opomenutému účastníkovi vo veci vydané rozhodnutie alebo opatrenie - Správny súd zastaví konanie vždy aj vtedy, ak od vydania napadnutého rozhodnutia alebo opatrenia do podania žaloby opomenutým účastníkom **uplynuli viac ako tri roky**.

**Žalovaný**

Žalovaným je

1. orgán verejnej správy, ktorý rozhodol o riadnom opravnom prostriedku, ak je žalobcom fyzická osoba alebo právnická osoba (vyplýva z toho **subsidiarita** **správneho** **súdnictva** – musia byť vyčerpané riadne opravné prostriedky). Ak osobitný predpis nepripúšťa riadny opravný prostriedok, žalovaným je orgán verejnej správy, ktorý vydal rozhodnutie alebo opatrenie
2. orgán verejnej správy, ktorý rozhodol v poslednom stupni, ak je žalobcom prokurátor alebo zainteresovaná verejnosť
3. orgán verejnej správy, na ktorý prešla rozhodovacia pôsobnosť orgánu podľa odsekov 1 a 2.

**Lehota na podanie správnej žaloby**

1. Fyzická osoba alebo právnická osoba – **dva mesiace** od oznámenia rozhodnutia orgánu verejnej správy alebo opatrenia orgánu verejnej správy, proti ktorému smeruje, ak tento zákon alebo osobitný predpis neustanovuje inak.
2. Prokurátor musí správnu – **dva mesiace** od právoplatnosti rozhodnutia orgánu verejnej správy o nevyhovení protestu prokurátora.
3. Zainteresovaná verejnosť – **dva mesiace** od právoplatnosti rozhodnutia orgánu verejnej správy alebo vydania opatrenia orgánu verejnej správy.

Zmeškanie lehoty **nemožno odpustiť**. **PREKLUZÍVNA LEHOTA** - Žalobca môže rozšíriť správnu žalobu alebo doplniť správnu žalobu o ďalší žalobný návrh alebo o ďalšie žalobné body len v lehote ustanovenej na podanie žaloby.

**Náležitosti žaloby**

**Náležitosti správnej žaloby:**

Všeobecné náležitosti

1. ktorému správnemu súdu je určené,
2. kto ho robí,
3. ktorej veci sa týka,
4. čo sa ním sleduje,
5. podpis.

Osobitné náležitosti

V správnej žalobe sa musí okrem všeobecných náležitostí podania podľa [*§ 57*](https://www.slov-lex.sk/pravne-predpisy/SK/ZZ/2015/162/20160701#paragraf-57) *SSP* uviesť

1. označenie druhu žaloby,
2. označenie žalovaného, ďalších účastníkov ([*§ 32 ods. 3*](https://www.slov-lex.sk/pravne-predpisy/SK/ZZ/2015/162/20160701#paragraf-32.odsek-3) *SSP*) a osôb zúčastnených na konaní ([*§ 41 ods. 1*](https://www.slov-lex.sk/pravne-predpisy/SK/ZZ/2015/162/20160701#paragraf-41.odsek-1)*SSP*),
3. označenie napadnutého rozhodnutia alebo opatrenia a deň jeho vydania, prípadne označenie výrokov, ktoré žalobca napáda, ak sú tieto samostatné a oddeliteľné a žaloba nesmeruje voči celému rozhodnutiu alebo opatreniu,
4. deň oznámenia napadnutého rozhodnutia alebo opatrenia žalobcovi alebo deň právoplatnosti rozhodnutia o nevyhovení protestu prokurátora alebo deň právoplatnosti napadnutého rozhodnutia alebo opatrenia alebo uvedenie, že žalobca sa považuje za opomenutého účastníka,
5. dôvody žaloby, z ktorých musí byť zrejmé, z akých konkrétnych skutkových a právnych dôvodov žalobca považuje napadnuté výroky rozhodnutia alebo opatrenia za nezákonné („**žalobné body**“),
6. označenie dôkazov, ak ich žalobca navrhuje vykonať,
7. vyjadrenie, či žalobca žiada nariadenie pojednávania; na neskoršiu žiadosť žalobcu o nariadenie pojednávania správny súd neprihliada,
8. návrh výroku rozhodnutia („**žalobný návrh**“).

**Obligatórne prílohy** ustanovuje § 182 ods. 2 SSP (splnomocnenie udelené advokátom, potvrdenie o požadovanom vzdelaní žalobcu, jeho zamestnanca alebo člena, jedno vyhotovenie napadnutého rozhodnutia orgánu verejnej správy alebo opatrenia orgánu verejnej správy, ak nejde o opomenutého účastníka alebo jedno vyhotovenie rozhodnutia orgánu verejnej správy o nevyhovení protestu prokurátora vydané v poslednom stupni).

Podanie správnej žaloby **nemá odkladný účinok**, ak SSP alebo osobitný predpis neustanovuje inak.

Správny súd môže na návrh žalobcu a po vyjadrení žalovaného uznesením priznať správnej žalobe **odkladný účinok**(§185 SSP),

1. ak by okamžitým výkonom alebo inými právnymi následkami napadnutého rozhodnutia orgánu verejnej správy alebo opatrenia orgánu verejnej správy **hrozila závažná ujma**, značná hospodárska škoda či finančná škoda, závažná ujma na životnom prostredí, prípadne iný vážny nenapraviteľný následok a priznanie odkladného účinku nie je v rozpore s verejným záujmom – o žalobe je povinný rozhodnúť **do šiestich mesiacov**,
2. ak napadnuté rozhodnutie orgánu verejnej správy alebo opatrenie orgánu verejnej správy má podklad v právne záväznom akte Európskej únie, o ktorého platnosti možno mať vážne pochybnosti, a žalobcovi by inak hrozila vážna a nenapraviteľná ujma a priznanie odkladného účinku nie je v rozpore so záujmom Európskej únie - je povinný podať na Súdny dvor Európskej únie návrh týkajúci sa platnosti právne záväzného aktu Európskej únie, ak takýto návrh ešte nebol podaný.

O návrhu žalobcu podľa § 185 **rozhodne správny súd do 30 dní** od doručenia vyjadrenia žalovaného k tomuto návrhu, prípadne administratívnych spisov, ak bol návrh podaný súčasne so správnou žalobou. Uznesenie o priznaní odkladného účinku môže správny súd i bez návrhu uznesením zrušiť, ak sa v priebehu konania ukáže, že na priznanie odkladného účinku neboli dané dôvody alebo tie medzičasom odpadli.

**Rozhodnutie o správnej žalobe**

Správny súd

1. **zamietne** žalobu
2. **zruší** napadnuté rozhodnutie alebo opatrenie orgánu verejnej správy (§191)
3. **zruší** napadnuté rozhodnutie alebo opatrenie orgánu verejnej správy a **vráti na ďalšie konanie** žalovanému (§191 ods. 3) - právnym názorom, ktorý vyslovil správny súd v zrušujúcom rozsudku, je orgán verejnej správy v ďalšom konaní viazaný

**SPRÁVNA ŽALOBA VO VECIACH SPRÁVNEHO TRESTANIA**

**§ 194 – 197 SSP**

* **Správnym trestaním** sa na účely SSP rozumie rozhodovanie orgánov verejnej správy o priestupku, správnom delikte alebo o sankcii za iné podobné protiprávne konanie.
* Žalobca **nemusí byť zastúpený advokátom.**
* Správny súd **nie je** vo veciach správneho trestania viazaný rozsahom a dôvodmi žaloby, ak

1. zistenie skutkového stavu orgánom verejnej správy bolo nedostačujúce na riadne posúdenie veci alebo skutkový stav, ktorý vzal orgán verejnej správy za základ napadnutého rozhodnutia alebo opatrenia, je v rozpore s administratívnymi spismi alebo v nich nemá oporu,
2. ide o skúmanie otázky zániku zodpovednosti za priestupok, uplynutia prekluzívnej lehoty alebo premlčacej lehoty, v ktorej bolo možné vyvodiť zodpovednosť za iný správny delikt alebo za iné podobné protiprávne konanie,
3. ide o základné zásady trestného konania podľa Trestného poriadku, ktoré je potrebné použiť na správne trestanie,
4. ide o dodržanie zásad ukladania trestov podľa Trestného zákona, ktoré je potrebné použiť aj na ukladanie sankcií v rámci správneho trestania,
5. ide o skúmanie, či uložený druh sankcie a jej výška nevybočili z rozsahu správnej úvahy orgánu verejnej správy.

Pri preskúmavaní rozhodnutia správny súd vychádza zo skutkového stavu zisteného orgánom verejnej správy, môže doplniť dokazovanie vykonané orgánom verejnej správy, a to aj na návrh účastníka konania, ktorým však nie je viazaný.

* **Sankčná moderácia**

Správny súd môže na základe výsledkov ním vykonaného dokazovania na návrh žalobcu rozsudkom

1. **zmeniť druh alebo výšku sankcie**, aj keď orgán verejnej správy pri jej uložení nevybočil zo zákonného rámca správnej úvahy, ak táto sankcia je neprimeraná povahe skutku alebo by mala pre žalobcu likvidačný charakter,
2. **upustiť od uloženia sankcie**, ak účel správneho trestania možno dosiahnuť aj samotným prejednaním veci.

Platí **zákaz** **reformácie *in peius***.

Rozsudok správneho súdu nahrádza výrok rozhodnutia alebo opatrenia orgánu verejnej správy v takom rozsahu, v akom bolo rozhodnuté o zmene druhu alebo výške sankcie alebo upustení od jej uloženia. Vo výroku rozsudku správny súd uvedie

1. označenie napadnutého rozhodnutia orgánu verejnej správy alebo opatrenia orgánu verejnej správy,
2. druh a výšku sankcie uloženej orgánom verejnej správy,
3. druh a výšku sankcie uloženej správnym súdom alebo upustenie od jej uloženia.

**SPRÁVNA ŽALOBA V SOCIÁLNYCH VECIACH**

**§ 199 – 205**

* V konaní podľa tejto hlavy správny súd zohľadňuje špecifické potreby vychádzajúce zo zdravotného stavu a sociálneho postavenia účastníka konania – fyzickej osoby a poskytuje jej poučenie o jej procesných právach a povinnostiach.
* Žalobca **nemusí byť zastúpený advokátom.**
* Sociálnymi vecami sa na účely tohto zákona rozumie rozhodovanie

1. Sociálnej poisťovne,
2. Ministerstva práce, sociálnych vecí a rodiny Slovenskej republiky,
3. Ústredia práce, sociálnych vecí a rodiny,
4. Úradu práce, sociálnych vecí a rodiny,
5. zdravotných poisťovní,
6. Úradu pre dohľad nad zdravotnou starostlivosťou,
7. Ministerstva obrany Slovenskej republiky, ministra obrany Slovenskej republiky a nadriadeného určeného podľa osobitného predpisu,
8. príslušného útvaru sociálneho zabezpečenia,
9. obcí, miest, mestských častí a samosprávnych krajov v oblasti sociálnych služieb.

V tomto konaní nie je povinnosť byť zastúpený advokátom.

* **Náležitosti správnej žaloby § 202**

1. Všeobecné náležitosti
2. ktorému správnemu súdu je určená,
3. kto ju robí,
4. ktorej veci sa týka,
5. čo sa ňou sleduje,
6. podpis.
7. Osobitné náležitosti

V správnej žalobe sa musí okrem všeobecných náležitostí podania podľa [*§ 57*](https://www.slov-lex.sk/pravne-predpisy/SK/ZZ/2015/162/20160701#paragraf-57) *SSP* uviesť

1. označenie druhu žaloby,
2. označenie žalovaného,
3. označenie konania alebo veci, v ktorej sa žalobca domáha nápravy,
4. deň vydania rozhodnutia a deň jeho doručenia alebo iného oznámenia žalobcovi,
5. opísanie rozhodujúcich skutočností,
6. označenie dôkazov, ak sa žalobca dovoláva,
7. žalobný návrh.

Správnu žalobu fyzickej osoby správny súd posudzuje neformálne.

Rozsah správnej žaloby fyzickej osoby a jej dôvody možno zmeniť alebo doplniť až do rozhodnutia správneho súdu. Pri správnej žalobe fyzickej osoby **nie je správny súd viazaný žalobnými bodmi**.

Ak to nie je v rozpore s účelom správneho súdnictva, môže správny súd i bez návrhu doplniť dokazovanie vykonané orgánom verejnej správy.

* **Rozhodnutie o správnej žalobe**

Správny súd

1. **zamietne** žalobu
2. **zruší** napadnuté rozhodnutie alebo opatrenie orgánu verejnej správy
3. **zruší** napadnuté rozhodnutie alebo opatrenie orgánu verejnej správy a **vráti na ďalšie konanie** žalovanému - právnym názorom, ktorý vyslovil správny súd v zrušujúcom rozsudku, je orgán verejnej správy v ďalšom konaní viazaný

* **Autoremedúra § 205**

Ak orgán verejnej správy vydal nové rozhodnutie alebo nové opatrenie, ktorým žalobcovi v plnom rozsahu vyhovel, správny súd konanie uznesením zastaví. Právoplatnosťou uznesenia o zastavení konania zanikajú právne účinky napadnutého rozhodnutia orgánu verejnej správy alebo opatrenia orgánu verejnej správy, ak nezanikli skôr podľa osobitného predpisu.

**SPRÁVNA ŽALOBA VO VECIACH AZYLU, ZAISTENIA A ADMINISTRATÍVNEHO VYHOSTENIA**

**§ 206 – 241 SSP**

* **Vecami azylu, zaistenia a administratívneho vyhostenia** sa na účely tohto zákona rozumie rozhodovanie orgánov verejnej správy podľa predpisov upravujúcich azyl a pobyt cudzincov.
* Žalobca sa v predmetnom konaní **môže** nechať zastupovať advokátom alebo mimovládnou organizáciou, ktorá poskytuje právnu pomoc cudzincom. Nemá povinnosť nechať sa zastúpiť.
* Kauzálne príslušným je Krajský súd v Bratislave a Krajský súd v Košiciach (§ 17 SSP).
* Rozdiel vo vzťahu ku konaní o všeobecnej správnej žalobe:

1. zastúpenie mimovládnou organizáciou
2. súd posudzuje žalobu neformálne, pričom nie je viazaný žalobnými bodmi,
3. súd rozhoduje na základe stavu veci v čase, keď vyhlasuje alebo vydáva svoje rozhodnutie,
4. sú môže zrušiť rozhodnutie správneho orgánu aj z dôvodu, že okolnosti sa v porovnaní so stavom zisteným správnym orgánom zmenili,
5. subsidiárne sa použijú ustanovenia o konaní o všeobecnej správnej žalobe.
6. **Konanie vo veciach azylu**

Žalobca sa môže správnou žalobou domáhať preskúmania rozhodnutí alebo opatrení vo veciach azylu vydaných orgánmi verejnej správy podľa osobitného predpisu. Rozhodnutiami alebo opatreniami vo veciach azylu sa rozumejú rozhodnutia alebo opatrenia týkajúce sa azylu, doplnkovej ochrany, dočasného útočiska a odovzdania do iného štátu, ktorých vydanie umožňuje osobitný predpis.

* Účastníci konania:

Účastníkmi konania sú žalobca a žalovaný, za splnenia zákonných podmienok prokurátor.

* Žalobná legitimácia

**Žalobca** - fyzická osoba, ktorá o sebe tvrdí, že ako účastník administratívneho konania bola rozhodnutím alebo opatrením ukrátená na svojich právach alebo právom chránených záujmoch.

**Žalovaný** - orgán verejnej správy, ktorý vydal napadnuté rozhodnutie alebo opatrenie.

Lehota na podanie správnej žaloby

1. **30 dní** od doručenia rozhodnutia alebo opatrenia, ak tento zákon neustanovuje inak.
2. **20 dní** od doručenia rozhodnutia, ak ide o správnu žalobu proti rozhodnutiu, ktorým bola žiadosť o udelenie azylu zamietnutá ako neprípustná alebo ako zjavne neopodstatnená, proti rozhodnutiu o odovzdaní do iného štátu alebo proti rozhodnutiu o zastavení konania o azyle
3. **15 dní** - správna žaloba proti rozhodnutiu o zamietnutí žiadosti o poskytnutie dočasného útočiska, proti rozhodnutiu o zrušení poskytovania dočasného útočiska alebo proti rozhodnutiu o zastavení konania o poskytnutí dočasného útočiska

* **Náležitosti správnej žaloby** § 212

Všeobecné náležitosti

1. ktorému správnemu súdu je určená,
2. kto ju robí,
3. ktorej veci sa týka,
4. čo sa ňou sleduje,
5. podpis.

Osobitné náležitosti

V správnej žalobe sa musí okrem všeobecných náležitostí podania podľa [§ 57](https://www.slov-lex.sk/pravne-predpisy/SK/ZZ/2015/162/20160701#paragraf-57) uviesť

1. označenie druhu žaloby,
2. označenie žalovaného,
3. označenie napadnutého rozhodnutia alebo opatrenia,
4. žalobné body,
5. označenie dôkazov, ak sa ich žalobca dovoláva,
6. žalobný návrh.

* K správnej žalobe musí byť pripojené napadnuté rozhodnutie alebo opatrenie. Podanie správnej žaloby **má odkladný účinok**, ak osobitný predpis neustanovuje inak. Ak osobitný predpis ustanovuje, že podanie správnej žaloby nemá odkladný účinok, správny súd **môže** **na návrh** žalobcu a po vyjadrení žalovaného **odkladný účinok uznesením priznať**. Návrh na priznanie odkladného účinku sa podáva spolu so správnou žalobou. Správny súd rozhodne o návrhu na priznanie odkladného účinku do 15 dní od jeho podania.
* Písomné predvolanie na pojednávanie vo veciach azylu a doplnkovej ochrany sa žalobcovi doručí v jazyku, o ktorom sa odôvodnene **predpokladá**, že mu rozumie.
* Správny súd **rozhodne** o správnej žalobe

1. **do 90 dní** od jej doručenia, ak tento zákon neustanovuje inak
2. **najneskôr do siedmich** dní rozhodne o správnej žalobe proti rozhodnutiu o zamietnutí žiadosti o poskytnutie dočasného útočiska alebo proti rozhodnutiu o zrušení poskytovania dočasného útočiska **od doručenia vyjadrenia** žalovaného (§ 214 SSP).

* Správny súd konanie o správnej žalobe proti rozhodnutiu o odovzdaní do iného štátu uznesením **zastaví**, ak žalobca požiadal o udelenie azylu alebo o poskytnutie doplnkovej ochrany podľa osobitného predpisu.

1. **Konanie vo veciach zaistenia**

* Žalobca sa môže správnou žalobou domáhať zrušenia rozhodnutia o zaistení, o predĺžení zaistenia, o predĺžení lehoty zaistenia vydaného podľa osobitného predpisu alebo určenia takého rozhodnutia za nezákonné, ak bol žalobca zo zaistenia prepustený (§ 221 ods. 1) – ide o preskúmavanie rozhodnutia. Žalobca sa môže správnou žalobou domáhať prepustenia zo zaistenia vykonaného podľa osobitného predpisu(§ 221 ods. 2).
* Účastníci konania:

Účastníkmi konania sú žalobca a žalovaný, za splnenia zákonných podmienok prokurátor.

* Žalobná legitimácia

**Žalobca** - fyzická osoba, ktorá je alebo bola zaistená.

**Žalovaný** - policajný útvar, ktorý rozhodol o zaistení, o predĺžení zaistenia alebo o predĺžení lehoty zaistenia podľa osobitného predpisu.

Lehota a miesto na podanie správnej žaloby

Správna žaloba podľa [§ 221 ods. 1](https://www.slov-lex.sk/pravne-predpisy/SK/ZZ/2015/162/20160701#paragraf-221.odsek-1) musí byť podaná v lehote **siedmich dní** od doručenia rozhodnutia o zaistení, rozhodnutia o predĺžení zaistenia alebo rozhodnutia o predĺžení lehoty zaistenia. Správna žaloba podľa [§ 221 ods. 2](https://www.slov-lex.sk/pravne-predpisy/SK/ZZ/2015/162/20160701#paragraf-221.odsek-2) môže byť podaná **kedykoľvek** **počas trvania zaistenia**, a to aj opakovane. Ak správny súd rozhodol o zamietnutí žaloby, možno ďalšiu správnu žalobu bez uvedenia nových dôvodov podať **až po uplynutí lehoty 30 dní odo dňa**, keď rozhodnutie správneho súdu o predchádzajúcej správnej žalobe nadobudlo právoplatnosť.

* **Náležitosti správnej žaloby** § 226

Všeobecné náležitosti

1. ktorému správnemu súdu je určená,
2. kto ju robí,
3. ktorej veci sa týka,
4. čo sa ňou sleduje,
5. podpis.

Osobitné náležitosti

V správnej žalobe sa musí okrem všeobecných náležitostí podania podľa [§ 57](https://www.slov-lex.sk/pravne-predpisy/SK/ZZ/2015/162/20160701#paragraf-57) uviesť

1. označenie druhu žaloby,
2. označenie žalovaného,
3. označenie rozhodnutia o zaistení, rozhodnutia o predĺžení zaistenia alebo rozhodnutia o predĺžení lehoty zaistenia,
4. žalobné body,
5. označenie dôkazov, ak sa ich žalobca dovoláva,
6. žalobný návrh.

* K správnej žalobe žalovaný pripojí napadnuté rozhodnutie alebo súvisiace rozhodnutie o zaistení, rozhodnutie o predĺžení zaistenia alebo rozhodnutie o predĺžení lehoty zaistenia.
* **Správna žaloba sa podáva žalovanému!!!**
* Žalovaný je povinný predložiť správnu žalobu **do piatich pracovných dní** od jej podania správnemu súdu spolu so svojím vyjadrením k nej a s administratívnym spisom.
* Podanie správnej žaloby **nemá odkladný účinok** a správny súd **nemôže na návrh žalobcu priznať správnej žalobe odkladný účinok**.
* Správny súd rozhodne o správnej žalobe na pojednávaní **do siedmich pracovných dní** od jej predloženia. Táto lehota sa neuplatní, ak bol žalobca zo zaistenia prepustený.
* Ak správny súd po preskúmaní zistí, že správna žaloba nie je dôvodná, rozsudkom ju zamietne.
* Ak správny súd po preskúmaní zistí dôvodnosť správnej žaloby podľa [§ 221 ods. 1](https://www.slov-lex.sk/pravne-predpisy/SK/ZZ/2015/162/20160701#paragraf-221.odsek-1), rozsudkom podľa povahy veci

1. **zruší napadnuté rozhodnutie** o zaistení, rozhodnutie o predĺžení zaistenia alebo rozhodnutie o predĺžení lehoty zaistenia a **nariadi** žalovanému **bezodkladné prepustenie** žalobcu zo zaistenia,
2. **uloží žalobcovi po vykonanom dokazovaní miernejšie donucovacie opatrenie** podľa osobitného predpisu, ktorým sa v plnom rozsahu nahrádza napadnuté rozhodnutie o zaistení, rozhodnutie o predĺžení zaistenia alebo rozhodnutie o predĺžení lehoty zaistenia, a nariadi žalovanému bezodkladné prepustenie žalobcu zo zaistenia (plná jurisdikcia),
3. **zruší napadnuté** rozhodnutie o zaistení, rozhodnutie o predĺžení zaistenia alebo rozhodnutie o predĺžení lehoty zaistenia, ak obsahovalo odstrániteľné vady, a **vec vráti na ďalšie konanie žalovanému**,
4. **určí**, že napadnuté rozhodnutie o zaistení, rozhodnutie o predĺžení zaistenia alebo rozhodnutie o predĺžení lehoty zaistenia bolo **nezákonné**.

Ak správny súd po preskúmaní zistí dôvodnosť správnej žaloby podľa [§ 221 ods. 2](https://www.slov-lex.sk/pravne-predpisy/SK/ZZ/2015/162/20160701#paragraf-221.odsek-2), rozsudkom podľa povahy veci

1. **nariadi** žalovanému **bezodkladné** **prepustenie** žalobcu zo zaistenia,
2. **nariadi** žalovanému po vykonanom dokazovaní **bezodkladné prepustenie žalobcu** zo zaistenia a **rozhodne** o uložení **miernejšieho donucovacieho** opatrenia žalobcovi podľa osobitného predpisu.

* Vo výroku rozsudku správny súd uvedie meno a priezvisko žalobcu, **číslo jeho cestovného pasu alebo iného dokladu totožnosti**, číslo a deň vydania rozhodnutia o zaistení, rozhodnutia o predĺžení zaistenia alebo rozhodnutia o predĺžení lehoty zaistenia a druh a podmienky miernejšieho donucovacieho opatrenia, ak rozhodol o jeho uložení.

1. **Konanie vo veciach administratívneho vyhostenia**

* Žalobca sa môže správnou žalobou domáhať preskúmania rozhodnutia alebo opatrenia týkajúceho sa administratívneho vyhostenia vydaného podľa osobitného predpisu.
* **Administratívne vyhostenie** podľa § 77 zákona č. 404/2011 Z. z. o pobyte cudzincov a o zmene a doplnení niektorých zákonov je **rozhodnutie policajného útvaru** o tom, že cudzinec nemá alebo stratil oprávnenie zdržiavať sa na území Slovenskej republiky a je povinný opustiť územie Slovenskej republiky, s možnosťou určenia lehoty na jeho vycestovanie do krajiny pôvodu, krajiny tranzitu, ktorejkoľvek tretej krajiny, do ktorej sa štátny príslušník tretej krajiny dobrovoľne rozhodne vrátiť a ktorá ho prijme, alebo na územie členského štátu, v ktorom má udelené právo na pobyt alebo poskytnutú medzinárodnú ochranu.
* Účastníci konania:

**Účastníkmi** konania sú žalobca a žalovaný, za splnenia zákonných podmienok prokurátor.

* Žalobná legitimácia

**Žalobca** - fyzická osoba, ktorá o sebe tvrdí, že ako účastník administratívneho konania bola rozhodnutím alebo opatrením podľa § 231 ukrátená na svojich právach alebo právom chránených záujmoch.

**Žalovaný** - je orgán verejnej správy, ktorý vydal rozhodnutie alebo opatrenie uvedené v § 231.

Lehota na podanie správnej žaloby - Správna žaloba musí byť podaná v lehote 30 dní od doručenia rozhodnutia alebo opatrenia.

* **Náležitosti správnej žaloby** § 236

Všeobecné náležitosti

1. ktorému správnemu súdu je určená,
2. kto ju robí,
3. ktorej veci sa týka,
4. čo sa ňou sleduje,
5. podpis.

Osobitné náležitosti

V správnej žalobe sa musí okrem všeobecných náležitostí podania podľa [§ 57](https://www.slov-lex.sk/pravne-predpisy/SK/ZZ/2015/162/20160701#paragraf-57) uviesť

1. označenie druhu žaloby,
2. označenie žalovaného,
3. označenie napadnutého rozhodnutia alebo opatrenia,
4. žalobné body,
5. označenie dôkazov, ak sa ich žalobca dovoláva,
6. žalobný návrh.

K správnej žalobe musí byť pripojené napadnuté rozhodnutie alebo opatrenie.

Podanie správnej žaloby **nemá odkladný účinok**. Správny súd môže na návrh žalobcu a po vyjadrení žalovaného uznesením priznať správnej žalobe odkladný účinok. Návrh na priznanie odkladného účinku podáva žalobca spolu so správnou žalobou. Správny súd rozhodne o návrhu na priznanie odkladného účinku **do 15 dní od jeho podania**.

Žalovaný je povinný v lehote **piatich pracovných dní** od doručenia výzvy predložiť správnemu súdu vyjadrenie k žalobe.

Ak správny súd po preskúmaní zistí, že žaloba nie je dôvodná, rozsudkom ju **zamietne**. Ak správny súd po preskúmaní zistí dôvodnosť správnej žaloby, rozsudkom **zruší** napadnuté rozhodnutie alebo opatrenie žalovaného. Vo výroku uvedie označenie žalovaného, číslo a deň zrušeného rozhodnutia alebo opatrenia, meno a priezvisko žalobcu, **číslo jeho cestovného pasu alebo iného dokladu totožnosti.**

**KONANIE O ŽALOBE PROTI NEČINNOSTI ORGÁNU VEREJNEJ SPRÁVY**

**(§ 242 – 251 SSP)**

* Žalobca sa môže žalobou domáhať odstránenia nečinnosti orgánu verejnej správy v **začatom** administratívnom konaní. Odstránenia nečinnosti orgánu verejnej správy spočívajúcej v **porušení povinnosti začať** administratívne konanie z úradnej povinnosti sa žalobou môže domáhať len **prokurátor**.
* O nečinnosti možno hovoriť vtedy, keď má orgán verejnej správy zákonom uloženú povinnosť konať. Nečinnosť môže vzniknúť v ktorejkoľvek fáze administratívneho konania. Žalobou proti nečinnosti sa nemožno domáhať ochrany v konaní, kde je s nečinnosťou spojená právna fikcia vydania právneho rozhodnutia alebo iný následok.

**Účastníci konania:** žalobca, žalovaný, prokurátor (§ 46)

* Žalobná legitimácia:

1. **Žalobca -** fyzická osoba alebo právnická osoba, ktorá ako účastník administratívneho konania namietajúci nečinnosť orgánu verejnej správy neúspešne vyčerpala **sťažnosť** podľa osobitného predpisu alebo **podnet na prokuratúre**
2. **Prokurátor** môže podať žalobu len subsidiárne - ak orgán verejnej správy zostal nečinný aj po upozornení prokurátora
3. **Zainteresovaná verejnosť** môže podať žalobu, ak orgán verejnej správy je nečinný v administratívnom konaní týkajúcom sa vecí životného prostredia podľa osobitného predpisu a súčasne neúspešne vyčerpala sťažnosť podľa osobitného predpisu alebo podnet na prokuratúre.

Žalovaným je orgán verejnej správy, ktorý podľa žalobcu má povinnosť vydať rozhodnutie alebo opatrenie, vykonať úkon alebo začať z úradnej povinnosti administratívne konanie.

* Náležitosti žaloby:

Všeobecné náležitosti

1. ktorému správnemu súdu je určené,
2. kto ho robí,
3. ktorej veci sa týka,
4. čo sa ním sleduje,
5. podpis.

Osobitné náležitosti

1. označenie druhu žaloby,
2. označenie žalovaného,
3. označenie konania alebo veci, v ktorej sa žalobca domáha odstránenia nečinnosti,
4. žalobné body,
5. označenie dôkazov, ak sa ich žalobca dovoláva,
6. žalobný návrh,

* K žalobe účastníka konania musí byť pripojené oznámenie o výsledku prešetrenia sťažnosti podľa osobitného predpisu alebo vybavenie podnetu prokurátorom,
* K žalobe prokurátora musí byť pripojené **upozornenie** **prokurátora**.
* Žalovaný je na výzvu povinný v určenej lehote predložiť správnemu súdu vyjadrenie k žalobe, a ak ide o žalobu podľa § 242 ods. 1, aj administratívny spis. Správny súd si môže vyžiadať vyjadrenie k žalobe aj od orgánu verejnej správy nadriadeného žalovanému.

Súd konanie

1. **zastaví** – ak žalovaný nečinnosť odstránil
2. **zamietne** – ak nezistí nečinnosť
3. **uloží povinnosť** - konať a rozhodnúť, vydať opatrenie, vykonať úkon, začať z úradnej povinnosti administratívne konanie – žalovaný je povinný v stanovenej lehote povinný preukázať splnenie povinnosti (doručiť vydané rozhodnutie, opatrenie alebo oznámenie o vykonanom úkone, prípadne o začatí administratívneho konania).

Ak žalovaný svoju **nečinnosť v určenej lehote bezdôvodne neodstráni**, správny súd mu **i bez návrhu môže uznesením uložiť pokutu**. Pred rozhodnutím o pokute si správny súd môže vyžiadať stanovisko orgánu verejnej správy nadriadeného žalovanému. Ak orgán verejnej správy správnemu súdu preukáže odstránenie nečinnosti, správny súd **konanie uznesením zastaví**.

**KONANIE O ŽALOBE PROTI INÉMU ZÁSAHU ORGÁNU VEREJNEJ SPRÁVY**

**(§ 252-263 SSP)**

Žalobca sa môže žalobou domáhať

1. ochrany pred iným zásahom orgánu verejnej správy, ak takýto zásah alebo jeho následky trvajú alebo ak hrozí jeho opakovanie,
2. určenia nezákonnosti už skončeného iného zásahu orgánu verejnej správy, ak počas jeho trvania nebolo možné podať žalobu podľa odseku 1 a rozhodnutie správneho súdu je dôležité na náhradu škody alebo inú ochranu práv žalobcu.

Podľa § 3 ods. 1 písm. f) SSP sa **iným zásahom orgánu verejnej správy** rozumie faktický postup vykonaný pri plnení úloh v oblasti verejnej správy, ktorým sú alebo môžu byť práva, právom chránené záujmy alebo povinnosti fyzickej osoby a právnickej osoby priamo dotknuté; iným zásahom je aj postup orgánu verejnej správy pri výkone kontroly alebo inšpekcie podľa osobitného predpisu, ak ním sú alebo môžu byť práva, právom chránené záujmy alebo povinnosti fyzickej osoby a právnickej osoby priamo dotknuté

**Účastníci konania:** žalobca, žalovaný, prokurátor

* Žalobná legitimácia:

**Žalobca -** fyzická osoba alebo právnická osoba, ktorá o sebe tvrdí, že bola ukrátená na svojich právach alebo právom chránených záujmoch iným zásahom orgánu verejnej správy priamo zameraným alebo vykonaným proti nej, prípadne priamo dotknutá jeho následkami

**Žalovaný -** orgán verejnej správy, ktorý podľa žalobcu iný zásah vykonal

Ak ide o iný zásah ozbrojených síl, ozbrojeného zboru alebo iného verejného zboru, je žalovaným ten orgán verejnej správy, ktorý takýto zbor riadi alebo ktorému je takýto zbor podriadený. Ak ide o iný zásah obecnej polície alebo mestskej polície, je žalovaným obec alebo mesto.

Lehota **-** Žaloba musí byť podaná v lehote **dvoch mesiacov** odo dňa, keď sa osoba dotknutá iným zásahom orgánu verejnej správy o ňom dozvedela, **najneskôr do dvoch rokov** odo dňa vykonania iného zásahu orgánom verejnej správy

* Náležitosti žaloby:

Všeobecné náležitosti

1. ktorému správnemu súdu je určené,
2. kto ho robí,
3. ktorej veci sa týka,
4. čo sa ním sleduje,
5. podpis.

Osobitné náležitosti

1. označenie druhu žaloby,
2. označenie žalovaného,
3. označenie alebo opis, prípadne číslo iného zásahu orgánu verejnej správy, voči ktorému sa žalobca domáha ochrany,
4. žalobné body,
5. označenie dôkazov, ak sa ich žalobca dovoláva,
6. žalobný návrh

* Správny súd môže na návrh žalobcu a po vyjadrení žalovaného uznesením priznať žalobe **odkladný účinok**, ak by napadnutým iným zásahom podľa § 252 ods. 1 hrozila závažná ujma a priznanie odkladného účinku nie je v rozpore s verejným záujmom.
* Žalovaný je na výzvu **povinný** v určenej lehote predložiť správnemu súdu **vyjadrenie k žalobe**. Správny súd si môže vyžiadať vyjadrenie k žalobe aj od orgánu verejnej správy nadriadeného žalovanému.

Súd konanie

1. **zastaví** – ak žalovaný nečinnosť odstránil
2. **zamietne** – ak nezistí nečinnosť
3. **uloží zákaz** - pokračovať v napadnutom inom zásahu, a ak je to možné, uloží mu povinnosť obnoviť stav pred zásahom (*restitutio in integrum*) - žalovaný je povinný správnemu súdu v určenej lehote doručiť oznámenie o tom, že splnil zákaz pokračovať v inom zásahu a obnovil stav pred zásahom, ak mu takáto povinnosť bola uložená – 262 ods. 2 ustanovuje náležitosti výroku.

Ak žalovaný správnemu súdu **preukáže splnenie zákazu**, správny súd konanie uznesením **zastaví**.

**KONANIE VO VOLEBNÝCH VECIACH**

1. **Konanie vo veciach stáleho zoznamu voličov a zoznamu voličov**
2. **Konanie vo veciach prijatia návrhu na kandidáta na prezidenta Slovenskej republiky**
3. **Konanie vo veciach registrácie kandidátnych listín pre voľby do orgánov samosprávneho kraja**
4. **Konanie vo veciach registrácie kandidátnych listín pre voľby do orgánov samosprávy obcí, miest a mestských častí**

Pozri § 246 – 312 SSP

**KONANIA VO VECIACH ÚZEMNEJ SAMOSPRÁVY**

1. **Konanie o preskúmaní zániku mandátu poslanca obecného zastupiteľstva, mestského zastupiteľstva, miestneho zastupiteľstva alebo zastupiteľstva samosprávneho kraja**
2. **Konanie o preskúmaní zániku funkcie starostu obce, primátora mesta, starostu mestskej časti a predsedu samosprávneho kraja**
3. **Konanie o preskúmaní zániku funkcie hlavného kontrolóra**
4. **Konanie o preskúmaní zákonnosti uznesenia zastupiteľstva**
5. **Konanie o súlade všeobecne záväzného nariadenia obce, mesta, mestskej časti alebo samosprávneho kraja so zákonom, nariadením vlády a všeobecne záväznými právnymi predpismi ministerstiev a ostatných ústredných orgánov štátnej správy**
6. **Konanie o vypovedaní dohody o spolupráci alebo členstva v združení**

Pozri § 313 – 374 SSP

**KONANIE VO VECIACH POLITICKÝCH PRÁV**

1. **Konanie vo veciach registrácie politických strán**
2. **Konanie o žalobe generálneho prokurátora na rozpustenie politickej strany**
3. **Konanie vo veciach združovania občanov**
4. **Konanie vo veciach zhromažďovania občanov**

Pozri § 375 – 411 SSP

**KONANIE O KOMPETENČNEJ ŽALOBE**

Žalobca sa môže žalobou domáhať rozhodnutia kladného kompetenčného konfliktu alebo záporného kompetenčného konfliktu spojeného s prebiehajúcim alebo ešte nezačatým administratívnym konaním medzi

1. orgánmi verejnej správy navzájom, a to vrátane ústredných orgánov štátnej správy, alebo
2. orgánom verejnej správy a iným od súdu odlišným subjektom (ďalej len „iný subjekt“).

Kladný kompetenčný konflikt je spor, v ktorom viaceré orgány verejnej správy súčasne tvrdia, že im patrí pôsobnosť vykonať v tej istej veci administratívne konanie, alebo spor medzi orgánom verejnej správy, ktorý chce vykonať vo veci administratívne konanie, a iným subjektom, ktorý chce rovnakú vec upraviť vlastným postupom.

Záporný kompetenčný konflikt je spor, v ktorom viaceré orgány verejnej správy súčasne popierajú svoju pôsobnosť tak, že žiadny z nich nechce vykonať v tej istej veci administratívne konanie, alebo spor medzi orgánom verejnej správy, ktorý nechce vykonať vo veci administratívne konanie, a iným subjektom, ktorý svoju príslušnosť upraviť rovnakú vec vlastným postupom popiera.

**Účastníkmi** konania sú žalobca a žalovaný, za splnenia zákonných podmienok prokurátor

Účastníkom konania je aj účastník toho konania, v ktorom došlo ku vzniku kompetenčného konfliktu, ak nie je žalobcom podľa [*§ 414 písm. c)*](https://www.slov-lex.sk/pravne-predpisy/SK/ZZ/2015/162/20160701#paragraf-414.odsek-1.pismeno-c).

* Žalobná legitimáca

**Žalobcom** (§ 414 ) je

1. orgán verejnej správy, ktorý pri kladnom kompetenčnom konflikte tvrdí, že mu vo veci patrí pôsobnosť, a popiera pôsobnosť iného orgánu verejnej správy, ktorý vo veci vykonáva administratívne konanie, alebo pôsobnosť iného vo veci konajúceho subjektu,
2. orgán verejnej správy, ktorý pri zápornom kompetenčnom konflikte popiera vo veci svoju pôsobnosť a tvrdí, že pôsobnosť vykonať administratívne konanie patrí inému orgánu verejnej správy alebo že vo veci má konať iný subjekt,
3. účastník toho konania, v ktorom sa otázka pôsobnosti stala spornou.

**Žalovaným** je orgán verejnej správy alebo iný subjekt, ktorý je druhou stranou kompetenčného konfliktu. Pri žalobcovi podľa [*§ 414 písm. c)*](https://www.slov-lex.sk/pravne-predpisy/SK/ZZ/2015/162/20160701#paragraf-414.odsek-1.pismeno-c) sú žalovanými orgány verejnej správy alebo orgán verejnej správy a iný subjekt, medzi ktorými je sporná pôsobnosť.

Ak má správny súd za to, že pôsobnosť vykonať administratívne konanie môže patriť inému orgánu verejnej správy ako tomu, ktorý bol v žalobe označený za stranu kompetenčného konfliktu, uznesením ho priberie do konania ako ďalšieho žalovaného.

Ak je stranou kompetenčného konfliktu orgán verejnej správy, koná za neho ústredný orgán štátnej správy príslušný podľa úseku štátnej správy alebo jeho nadriadený orgán s celoslovenskou pôsobnosťou; ak ho niet alebo ak je sporná aj táto jeho príslušnosť, koná orgán verejnej správy sám.

**Náležitosti žaloby**

V žalobe sa musí okrem všeobecných náležitostí podania podľa [*§ 57*](https://www.slov-lex.sk/pravne-predpisy/SK/ZZ/2015/162/20160701#paragraf-57) uviesť

1. označenie druhu žaloby,
2. označenie žalovaného,
3. označenie administratívneho konania alebo veci, ktorej sa kompetenčný konflikt týka,
4. žalobné body,
5. označenie dôkazov, ak sa ich žalobca dovoláva,
6. žalobný návrh.

K žalobe musia byť **pripojené listiny, ktorých sa žalobca dovoláva**.

Žalovaný je na výzvu povinný v určenej lehote predložiť správnemu súdu vyjadrenie k žalobe.

Správny súd posudzuje žalobu **neformálne** a **nie je pri svojom rozhodovaní viazaný jej žalobnými bodmi**.

**Rozhodnutie o žalobe**

Správny súd uznesením **zastaví** konanie, ak

1. nejde o kompetenčný konflikt,
2. administratívne konanie týkajúce sa kompetenčného konfliktu bolo už skončené,
3. rozhodovanie kompetenčného konfliktu patrí podľa osobitného predpisu inému orgánu,
4. možno na návrh žalobcu kompetenčný konflikt odstrániť, a to aj ako otázku predbežnú, v inom konaní podľa tohto zákona alebo osobitného predpisu okrem ústavnej sťažnosti.

Ak správny súd o žalobe nerozhodne inak, tak **bez nariadenia** pojednávania rozsudkom určí, ktorý z orgánov verejnej správy má pôsobnosť vo veci vykonať administratívne konanie alebo že pôsobnosť upraviť vec vlastným postupom patrí inému subjektu. Vo výroku uvedie označenie veci a orgánu verejnej správy alebo iného subjektu, ktorého pôsobnosť bola určená.

Orgán verejnej správy konajúci v rozpore s určením pôsobnosti správnym súdom je povinný bezodkladne ukončiť administratívne konanie spôsobom príslušným podľa osobitného predpisu upravujúceho toto konanie. To platí primerane aj na iný subjekt.

**KONANIE O NÁVRHOCH V INÝCH VECIACH**

1. **Konanie o vykonateľnosti rozhodnutí cudzích orgánov verejnej správy**

Navrhovateľ sa môže návrhom domáhať vydania rozhodnutia o vykonateľnosti rozhodnutia cudzieho orgánu verejnej správy a rozhodnutia cudzieho súdu vo veciach, o ktorých rozhodujú orgány verejnej správy (ďalej len „cudzí orgán verejnej správy“), ak z medzinárodnej zmluvy, ktorou je Slovenská republika viazaná, alebo z právne záväzného aktu Európskej únie vyplýva Slovenskej republike záväzok vykonávať rozhodnutia cudzích orgánov verejnej správy.

Účastníkmi konania sú navrhovateľ a odporca, prokurátor.

**Navrhovateľom** je osoba, o ktorej právo alebo právom chránený záujem v rozhodnutí cudzieho orgánu verejnej správy ide.

**Odporcom** je osoba, o ktorej povinnosť v rozhodnutí cudzieho orgánu verejnej správy ide.

**Náležitosti návrhu**

V návrhu sa musí okrem všeobecných náležitostí podania podľa [*§ 57*](https://www.slov-lex.sk/pravne-predpisy/SK/ZZ/2015/162/20160701#paragraf-57) uviesť

1. označenie druhu návrhu,
2. označenie odporcu,
3. označenie rozhodnutia a cudzieho orgánu verejnej správy, ktorý ho vydal, a deň jeho vydania,
4. opísanie rozhodujúcich skutočností,
5. návrh výroku rozhodnutia.

K návrhu musí byť **pripojené rozhodnutie cudzieho orgánu verejnej správy a jeho úradný preklad do štátneho jazyka**; to neplatí, ak toto rozhodnutie bolo vyhotovené v českom jazyku.

**(§ 425 SSP)** Správny súd v konaní preskúmava, či

1. rozhodnutie cudzieho orgánu verejnej správy **je vykonateľné** v štáte, v ktorom bolo vydané,
2. rozhodovanie vo veci **nepatrilo do právomoci orgánov verejnej správy Slovenskej republiky**,
3. odporcovi **nebola** postupom cudzieho orgánu verejnej správy **odňatá možnosť riadne** sa zúčastniť na konaní, najmä či bol riadne oboznámený o začatí konania a predvolaný na výsluch,
4. v rozhodnutí cudzieho orgánu verejnej správy sa **ukladá plnenie, ktoré je podľa právneho poriadku Slovenskej republiky prípustné alebo vykonateľné**, alebo **nie je inak v rozpore s verejným poriadkom**.

Ide o **kumulatívne podmienky**.

**Rozhodnutie o návrhu**

Správny súd rozhodne o návrhu bez pojednávania a bez výsluchu odporcu.

Ak správny súd

1. návrh uznesením **zamietne** – ak po preskúmaní zistí, že neboli súčasne splnené všetky podmienky ustanovené v [*§ 425*](https://www.slov-lex.sk/pravne-predpisy/SK/ZZ/2015/162/20160701#paragraf-425),
2. uznesením rozhodne, že rozhodnutie cudzieho orgánu verejnej správy **je vykonateľné** - ak správny súd po preskúmaní zistí súčasné splnenie všetkých podmienok ustanovených v [*§ 425*](https://www.slov-lex.sk/pravne-predpisy/SK/ZZ/2015/162/20160701#paragraf-425) - vo výroku uvedie označenie rozhodnutia a cudzieho orgánu verejnej správy, ktorý ho vydal, a deň jeho vydania.

Rozhodnutie cudzieho orgánu verejnej správy možno na území Slovenskej republiky vykonať len na základe rozhodnutia správneho súdu a vykoná sa vykoná ako rozhodnutie orgánu verejnej správy Slovenskej republiky.

1. **Konanie o vydaní súhlasu s inšpekciou**

Navrhovateľ sa môže návrhom domáhať vydania rozhodnutia, ktorým sa dáva súhlas s inšpekciou objektov, priestorov alebo dopravných prostriedkov na zabezpečenie dôkazu na účely prešetrovania podľa osobitného predpisu. Osobitným predpisom je **zákon 136/2001 Z. z. o ochrane hospodárskej súťaže** a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov.

**Účastníkom konania** je len navrhovateľ, za splnenia zákonných podmienok prokurátor.

**Navrhovateľom** je Komisia alebo Protimonopolný úrad Slovenskej republiky.

**Náležitosti návrhu**

V návrhu sa musí okrem všeobecných náležitostí podania podľa [*§ 57*](https://www.slov-lex.sk/pravne-predpisy/SK/ZZ/2015/162/20160701#paragraf-57) uviesť

1. označenie druhu návrhu,
2. vymedzenie účelu inšpekcie,
3. určenie objektov, priestorov alebo dopravných prostriedkov, v ktorých sa má inšpekcia vykonať,
4. určenie osôb, ktoré by mali inšpekciu vykonať, ak je navrhovateľom Komisia,
5. určenie osôb, ktoré by mali inšpekciu vykonať s návrhom právomocí, ktoré by mali mať, ak je navrhovateľom protimonopolný úrad,
6. uvedenie skutočností, ktoré preukazujú dôvodné podozrenie, že sa určité podklady alebo dokumenty nachádzajú v dotknutých objektoch, priestoroch alebo dopravných prostriedkoch,
7. návrh výroku rozhodnutia.

K návrhu Komisie musí byť pripojené rozhodnutie Komisie o nariadení vykonania inšpekcie.

Správny súd môže požiadať navrhovateľa o podrobnejšie písomné vysvetlenie tých skutočností, ktoré sú nevyhnutné na posúdenie primeranosti podaného návrhu (§ 434).

Správny súd v konaní začatom na návrh Komisie postupuje v súlade s osobitným predpisom (zákon č. 136/2001 Z. z.).

Správny súd v konaní začatom na návrh protimonopolného úradu preskúmava,

1. či inšpekcia alebo spôsob jej výkonu sú úmerné a dostatočne odôvodnené s ohľadom na závažnosť možného obmedzenia hospodárskej súťaže,
2. význam hľadaného podkladu alebo dokumentu,
3. účasť podnikateľa na možnom obmedzení hospodárskej súťaže,
4. odôvodnenosť predpokladu, že hľadané podklady alebo dokumenty sa nachádzajú v určitých objektoch, priestoroch alebo dopravných prostriedkoch.

Správny súd rozhodne o návrhu **do troch dní** od jeho doručenia alebo do troch dní od doručenia vysvetlenia podľa [*§ 434*](https://www.slov-lex.sk/pravne-predpisy/SK/ZZ/2015/162/20160701#paragraf-434).

Správny súd

1. návrh **zamietne** – ak zistí, že návrh nie je dôvodný, uznesením ho zamietne,
2. **vydá súhlas** s inšpekciou a ustanoví osobe, ktorá užíva objekty, priestory alebo dopravné prostriedky, v ktorých sa má inšpekcia vykonať, opatrovníka, ktorý sa zúčastní na inšpekcii.